फिजियोथेरापिस्टहरूको कोरोना बिमा
फिजियोथेरापिस्टको छाता संगठन नेपाल फिजियोथेरापी संघले (नेप्टा) बुधबार आफ्ना सबै सदस्यको कोरोना बिमा गरिदिएको छ । पछिल्लो समय स्वास्थ्यकर्मीमा समेत कोरोना संक्रमण बढ्दै गएको छ ।
काठमाडौँ — फिजियोथेरापिस्टको छाता संगठन नेपाल फिजियोथेरापी संघले (नेप्टा) बुधबार आफ्ना सबै सदस्यको कोरोना बिमा गरिदिएको छ । पछिल्लो समय स्वास्थ्यकर्मीमा समेत कोरोना संक्रमण बढ्दै गएको छ ।फिजियोथेरापिस्टहरूले बिरामीको नजिक गई उपचार गर्नु पर्ने हुँदा संक्रमणको जोखिम हुने गरेको छ । संघका प्रवक्ता तथा महासचिव समिद कतिला श्रेष्ठका अनुसार कोरोना पोजिटिभ भएका सबैलाई फिजियोथेरापी आवश्यक नभए पनि केही श्वासप्रश्वासका तथा अन्य शारीरिक समस्या भएकालाई भने यो उपचार चाहिने हुन्छ ।कुल ६०० सदस्य रहेको संस्थाले कोरोना बिमा गरिदिएपछि काममा निरन्तर खटिएका फिजियोथेरापिस्टको मनोबल बढाउन प्रोत्साहन गर्ने बताएको छ । बिमा रकम एक लाख रुपैयाँ बराबरको हुनेछ ।